b'\n_START_ARTICLE_\nNK \xc5\xbdelezni\xc4\x8dar Maribor\n_START_SECTION_\nZgodovina\n_START_PARAGRAPH_\nSK \xc5\xbdelezni\xc4\x8dar Maribor je bil ustanovljen leta 1927.Nogometa\xc5\xa1i so si \xc5\xbee leta 1927 z veliko po\xc5\xbertvovalnostjo in prostovoljnim delom ter s pomo\xc4\x8djo \xc5\xbeeleznice zgradili svoje prvo igri\xc5\xa1\xc4\x8de nasproti \xc5\xbeelezni\xc4\x8darske kolonije, med dana\xc5\xa1njo dvorano Tabor in drsali\xc5\xa1\xc4\x8dem. Prvo uradno tekmo so odigrali 7. avgusta 1927 s SK Mercurjem in zmagali s 5:1.\n_START_SECTION_\nNov stadion ob Tr\xc5\xbea\xc5\xa1ki cesti\n_START_PARAGRAPH_\nLeta 1932 se je ob pomo\xc4\x8di Delavnic jugoslovanskih \xc5\xbeeleznic in Kurilnice v trikotu (nare\xc4\x8dno\xc2\xa0\xc2\xbbAjn\xc5\xa1nitu\xc2\xab\xc2\xa0ali Le\xc5\xa1u) Koro\xc5\xa1ke \xc5\xbeeleznice in Tr\xc5\xbea\xc5\xa1ke ceste za\xc4\x8dela gradnja novega stadiona \xc5\xa0portnega dru\xc5\xa1tva \xc5\xbdelezni\xc4\x8dar. \xc5\xa0portni objekti so obsegali travnato nogometno igri\xc5\xa1\xc4\x8de z atletsko stezo in leseno tribuno za okrog 1800 gledalcev s sla\xc4\x8dilnicami in sanitarijami s toplo vodo. \xc4\x8ceprav je bil stadion v delni uporabi \xc5\xbee leta 1932, je bila slovesna otvoritev \xc5\xa1ele 8. septembra 1935, ko je bila svojemu namenu predana \xc5\xa1e tribuna z vsemi pripadajo\xc4\x8dimi prostori pod njo. Otvoritev je bila popestrena z nogometnim turnirjem, na katerem so poleg doma\xc4\x8dih nogometa\xc5\xa1ev sodelovali \xc5\xa1e ljubljanski mo\xc5\xa1tvi Ilirija in Primorje ter HA\xc5\xa0K iz Zagreba. Nogometa\xc5\xa1i \xc5\xbdelezni\xc4\x8darja so z izredno igro in zmagami nad vsemi tremi nasprotniki navdu\xc5\xa1ili okoli 2.500 mariborskih ljubiteljev nogometa._NEWLINE_Stadion ob Tr\xc5\xbea\xc5\xa1ki cesti je bil v tridesetih letih prej\xc5\xa1njega stoletja eden najlep\xc5\xa1ih v Kraljevini Jugoslaviji._NEWLINE_Prvi naslov slovenskega prvaka je NK \xc5\xbdelezni\xc4\x8dar osvojil v sezoni 1936/1937. \xc4\x8ce damo pod drobnogled obdobje od leta 1927 do 1940, ugotovimo, da je \xc5\xbdelezni\xc4\x8dar osvojil dva naslova slovenskega prvaka, da je mo\xc5\xa1tvo zorelo trinajst let in da je bilo tik pred drugo svetovno vojno v vrhu slovenskega nogometa. \xc5\xbdal je vojna temu mo\xc5\xa1tvu prepre\xc4\x8dila \xc5\xa1e ve\xc4\x8dji vzpon. \xc5\xa0tirje klju\xc4\x8dni igralci zmagovitega mo\xc5\xa1tva iz sezone 1939/1940 so v vojni izgubili \xc5\xbeivljenje, nekaj jih je od\xc5\xa1lo v partizane, nekaj pa jih je bilo izseljenih v tabori\xc5\xa1\xc4\x8da v Srbijo in Hrva\xc5\xa1ko._NEWLINE_Prvo tekmo po osvoboditvi so nogometa\xc5\xa1i SFD \xc5\xbdelezni\xc4\x8dar odigrali 11. avgusta leta 1945 na igri\xc5\xa1\xc4\x8du ob Tr\xc5\xbea\xc5\xa1ki cesti proti NK Trst in zmagali z 2:1 (2:0). Za \xc5\xbdelezni\xc4\x8dar so na tej tekmi igrali \xc5\xa0e\xc5\xa1erko, Bogomir Gomolj, Franc Frange\xc5\xbe, (Antoni\xc4\x8d), Oto Turk, Slavko Kani\xc4\x8d, Jo\xc5\xbee Krasnik, Ogrizek, Jo\xc5\xbee Bosina, Karel Pocajt, \xc4\x8cebulj, Fekter, zadetka pa sta dosegla Fekter in \xc4\x8cebulj.\n_START_SECTION_\n\xc5\xbdNK Maribor\n_START_PARAGRAPH_\nOd jeseni 1955 do 1962 je \xc5\xbdelezni\xc4\x8dar nastopal pod imenom \xc5\xbdNK Maribor. Leta 1963 je dru\xc5\xa1tvo zaradi gradnje novega mostu prek Drave in povezave z novozgrajeno cesto izgubilo nogometno igri\xc5\xa1\xc4\x8de in vse druge \xc5\xa1portne objekte ter dejavnost preselilo na Poljane, v bli\xc5\xbeino nekdanjega\xc2\xa0\xc2\xbbstarega\xc2\xab\xc2\xa0igri\xc5\xa1\xc4\x8da pri \xc5\xbeelezni\xc4\x8darskem naselju Kolonija. \xc5\xbdNK Maribor je jeseni leta 1958 igral v osmini finala tekmovanja za pokal NZ Jugoslavije ter v Splitu z 1:4 (1:1) izgubil s tedanjim zveznim prvoliga\xc5\xa1em Splitom.\n_START_SECTION_\nPokalni prvaki Slovenije\n_START_PARAGRAPH_\nNovembra 1960 je v finalni tekmi za pokal NZ Slovenije \xc5\xbdNK Maribor s 4:0 (1:0) premagal Ljubljano, po dva zadetka pa sta dala Anton Lup\xc5\xa1e in Milan Arnej\xc4\x8di\xc4\x8d. Za \xc5\xbdNK Maribor so igrali Edvard \xc5\xa0o\xc5\xa1tari\xc4\x8d (Herbert Vabi\xc4\x8d), \xc5\xa0tefan Toli\xc4\x8d, Oto Degen, Franc Kek, Vinko Kreja\xc4\x8d, Hubert Reininger, Anton Lup\xc5\xa1e, Teobald Vidic, Milan Arnej\xc4\x8di\xc4\x8d, Anton \xc4\x8ceh in Karel Breznik.\n_START_SECTION_\nMladinci prvaki Slovenije\n_START_PARAGRAPH_\nMladinsko mo\xc5\xa1tvo pod vodstvom trenerja Franca \xc5\xa0tiftarja je v sezoni 1962/1963 osvojilo naslov slovenskega prvaka. Zanj so v prvenstvu igrali Jo\xc5\xbee Kampl, Jo\xc5\xbee Ilc, Mirko Per\xc5\xa1a, Karel Malek, Leopold Polegek, Ivo \xc5\xbdi\xc5\xbeek, Branko Kmeti\xc4\x8d, Marjan Rupnik, Milan Logar, Franc Mau\xc4\x8di\xc4\x8d, Bojan Povhe, Miro Jen\xc5\xa1ac, Vlado \xc4\x8cobec, Anton Lipoglav\xc5\xa1ek in Boris Hausmajster. Mladinci \xc5\xbdelezni\xc4\x8darja so v sezoni 1963/1964 pod vodstvom trenerja Franca \xc5\xa0tiftarja in njegovega pomo\xc4\x8dnika Ernesta\xc2\xa0\xc2\xbbNeste\xc2\xab\xc2\xa0Frange\xc5\xbea drugi\xc4\x8d zapovrstjo osvojili naslov slovenskega prvaka.\n_START_SECTION_\nOdprtje novega igri\xc5\xa1\xc4\x8da v \xc5\xa1portnem parku Tabor\n_START_PARAGRAPH_\nLeta 1963 je dru\xc5\xa1tvo zaradi gradnje novega mostu prek Drave in povezave z novozgrajeno cesto izgubilo nogometno igri\xc5\xa1\xc4\x8de in vse druge \xc5\xa1portne objekte ter dejavnost preselilo na Poljane, v bli\xc5\xbeino nekdanjega\xc2\xa0\xc2\xbbstarega\xc2\xab\xc2\xa0igri\xc5\xa1\xc4\x8da pri \xc5\xbeelezni\xc4\x8darskem naselju Kolonija. Igralski kader so sestavljali Anton Lovren\xc4\x8di\xc4\x8d, Franc Gutmaher, Oto Pohorec, Anton Lup\xc5\xa1e, Borivoj Fer\xc5\xa1, Teo Wagner, Vinko Breznik, Oto Degen, Anton Kop. Prvo avgustovsko soboto in nedeljo leta 1967 je bil ob otvoritvi novega igri\xc5\xa1\xc4\x8da v \xc5\xa1portnem parku Tabor prilo\xc5\xbenostni turnir, s katerim je dru\xc5\xa1tvo proslavilo tudi 40-letnico obstoja NK \xc5\xbdelezni\xc4\x8dar. Zmagal je Maribor pred zagreb\xc5\xa1ko Lokomotivo, Ljubljano in \xc5\xbdelezni\xc4\x8darjem._NEWLINE_Avgusta 1967 je bil ob odprtju novega igri\xc5\xa1\xc4\x8da v \xc5\xa1portnem parku Tabor prilo\xc5\xbenostni turnir, s katerim je dru\xc5\xa1tvo tudi proslavilo 40 let obstoja; Zmago Gomzi, vratar \xc5\xbdelezni\xc4\x8darja, med uspe\xc5\xa1nim posredovanjem v kazenskem prostoru.\n_START_SECTION_\nTretji\xc4\x8d slovenski prvaki in uvrstitev v II. zvezno ligo Jugoslavije\n_START_PARAGRAPH_\nV sezoni 1968/1969 je \xc5\xbdelezni\xc4\x8dar osvojil 31 to\xc4\x8dk in kon\xc4\x8dal prvenstvo kot prvak slovenske lige. \xc5\xbdelezni\xc4\x8dar se je tako uvrstil v II. zvezno jugoslovansko ligo. Igralski kader, ki ga je imel na voljo trener Teobald Vidic, so tvorili: Jo\xc5\xbee Virt, Stanko Marko, Slobodan Peji\xc4\x87, Oto Pohorec, Mirko Per\xc5\xa1a, Mirko Virt, Toma\xc5\xbe Lup\xc5\xa1a, Vili Planko, Drago Matja\xc5\xa1i\xc4\x8d, Martin Berendija\xc5\xa1, Marjan Rupnik, Oto Munda, Josip Matja\xc5\xa1ec, Jo\xc5\xbee Karmel, Toma\xc5\xbe Mlakar, \xc5\xa0tefan Toli\xc4\x8d, Vlado \xc4\x8cobec, Drago Re\xc4\x8dnik, Branko \xc5\xa0ket, Branko Horjak, Ivan Purgaj, Radoslav Peji\xc4\x87, Anton Lipoglav\xc5\xa1ek, Vladimir Le\xc5\xa1nik, Franc Kekec, Adolf Kap\xc5\xa1, Karel Breznik, Ivo Muhi\xc4\x8d, Hranilovi\xc4\x87, \xc5\xa0oli\xc4\x87, Djapi\xc4\x87._NEWLINE_Prvo tekmo v II. zvezni ligi zahod je \xc5\xbdelezni\xc4\x8dar odigral 24. avgusta leta 1969 proti \xc5\xa0ibeniku, rezultat pa je bil 0:0. V jesenskem delu sezone 1969/1970 je na vrhu lestvice prezimil Karlovac s 25 to\xc4\x8dkami, \xc5\xbdelezni\xc4\x8dar na desetem mestu pa jih je osvojil 13. Jesenski del prvenstva v sezoni 1970/1971 je dobila Rijeka s 24 to\xc4\x8dkami, \xc5\xbdelezni\xc4\x8dar pa jih je osvojil 16 in na lestvici prezimil na \xc5\xa1estem mestu. V sezoni 1971/1972 je \xc5\xbdelezni\xc4\x8dar zasedel zadnje mesto in izpadel iz II. zvezne lige.\n_START_SECTION_\n\xc4\x8cetrti naslov slovenskega prvaka 1972/1973\n_START_PARAGRAPH_\n\xc5\xbdelezni\xc4\x8dar je leta 1973 z 32 to\xc4\x8dkami \xc5\xbee \xc4\x8detrti\xc4\x8d osvojil naslov slovenskega prvaka._NEWLINE_Leta 1980 je NK \xc5\xbdelezni\xc4\x8dar igral v finalu tekmovanja za pokal NZS proti Slovanu iz Ljubljane. Prva tekma v Mariboru se je kon\xc4\x8dala brez zmagovalca, rezultat tekme 1\xc2\xa0: 1, zadetek za NK \xc5\xbdelezni\xc4\x8dar je dosegel Matja\xc5\xbe KEK, povratna tekma v Ljubljani se je kon\xc4\x8dala z 2\xc2\xa0: 1 za NK Slovan.\n_START_SECTION_\nUspe\xc5\xa1na leta mladinskega nogometa\n_START_PARAGRAPH_\nLeta 1979 je mladinsko mo\xc5\xa1tvo \xc5\xbdelezni\xc4\x8darja pod vodstvom trenerja Leopolda Polegeka in tehni\xc4\x8dnega vodje Mirka Virta drugi\xc4\x8d zapovrstjo osvojilo naslov slovenskega prvaka._NEWLINE_Mladinci \xc5\xbdelezni\xc4\x8darja so leta 1983 tretji\xc4\x8d igrali v \xc4\x8detrtfinalu tekmovanja za pokal NZ Jugoslavije. V \xc5\xa1portnem parku Tabor so 27. marca z 0:1 izgubili proti Sutjeski iz Nik\xc5\xa1i\xc4\x87a. Tekmo je spremljalo neverjetnih 1500 gledalcev._NEWLINE_Jeseni 1983 so se spet izkazali mladinci \xc5\xbdelezni\xc4\x8darja. \xc5\xbde tretji\xc4\x8d zapored so osvojili Titov pokal v tekmovanju med slovenskimi klubi. V finalni tekmi, 9. septembra, so v Kranju po izvajanju 11-metrovk s 4:3 premagali vrstnike Izole._NEWLINE_Ta uspeh so dosegli Boris Gra\xc5\xa1i\xc4\x8d, Darko Majer (Sandi Cvetko), Darko Habu\xc5\xa1, Matej Polegek, Janez Mlakar, Matja\xc5\xbe Munda, Vojko Levar, Aleksander Mar\xc4\x8dinko (Boris Toli\xc4\x8d), Vojko Ornik, Bo\xc5\xbeo Knuple\xc5\xbe, Zlatko Loren\xc4\x8di\xc4\x8d. Treniral jih je Leopold Polegek._NEWLINE_Mladinci \xc5\xbdelezni\xc4\x8darja so 24. marca 1984 igrali \xc4\x8detrtfinalno tekmo za pokal NZ Jugoslavije in na stadionu v \xc5\xa1portnem parku Tabor z zadetki Matja\xc5\xbea Munde, Mateja Polegeka in Janeza Mlakarja s 3:0 (2:0) premagali Budu\xc4\x8dnost iz Pe\xc4\x87i. \xc4\x8cez tri tedne, 14. aprila, so mladinci \xc5\xbdelezni\xc4\x8darja, prav tako v \xc5\xa1portnem parku Tabor, igrali polfinalno tekmo proti vrstnikom skopskega Vardarja. Uspe\xc5\xa1nej\xc5\xa1i so bili makedonski nogometa\xc5\xa1i, ki so zmagali z 2:0 (1:0).\n_START_SECTION_\nSamostojna Slovenija\n_START_PARAGRAPH_\nPoleti leta 1991 je nogometne kolektive doletelo veliko sprememb. Slovenija je postala samostojna dr\xc5\xbeava in pri\xc5\xa1lo je do ustanovitve dr\xc5\xbeavne nogometne lige, v kateri je igralo kar 21 klubov. Jeseni 1991 je \xc5\xbdelezni\xc4\x8dar nastopal v 14-\xc4\x8dlanski II. nogometni ligi Republike Slovenije, kakor se je imenovala, trener mo\xc5\xa1tva ja bil Jo\xc5\xbee Karmel, njegov pomo\xc4\x8dnik \xc5\xa0tefan Toli\xc4\x8d. Spomladanski del prvenstva leta 1992 se je za \xc5\xbdelezni\xc4\x8dar, ki ga je vodil trener Jo\xc5\xbee Karmel, kon\xc4\x8dal odli\xc4\x8dno, saj je s 36 to\xc4\x8dkami osvojil naslov prvaka v II. slovenski ligi vzhod. Potem ko je leta 1987, ob 60-letnici obstoja \xc5\xbd\xc5\xa0D Maribor, \xc5\xbdelezni\xc4\x8dar izpadel iz prvoliga\xc5\xa1ke konkurence, se je pet let pozneje, leta 1992, ob praznovanju 65-letnice \xc5\xbd\xc5\xa0D Maribor, vrnil v elitno slovensko nogometno ligo._NEWLINE_Prvenstvo v 18-\xc4\x8dlanski prvi slovenski ligi se je za\xc4\x8delo sredi avgusta. Prvi del prvenstva. se je kon\xc4\x8dal novembra, na vrhu lestvice je bila NKOlimpija s 25 to\xc4\x8dkami, \xc5\xbdelezni\xc4\x8dar pa jih je osvojil 12, kar je zado\xc5\xa1\xc4\x8dalo za 15. mesto na lestvici. Spomladi leta 1993 je \xc5\xbdelezni\xc4\x8dar \xc4\x8dakal trd boj za obstanek v prvi ligi. Po prvenstvu - kon\xc4\x8dalo se je ob koncu junija - se je \xc5\xbdelezni\xc4\x8dar spet zna\xc5\xa1el v II. slovenski ligi. Naslov prvaka je z 52 to\xc4\x8dkami osvojila NK Olimpija, med \xc5\xa1tirimi klubi, ki so izpadli iz prvoliga\xc5\xa1ke dru\xc5\xa1\xc4\x8dine, pa je bil tudi \xc5\xbdelezni\xc4\x8dar; osvojil je 20 to\xc4\x8dk in 17., predzadnje mesto.\n_START_SECTION_\nNogometna \xc5\xa1ola\n_START_PARAGRAPH_\nNjihova nogometna \xc5\xa1ola obsega mo\xc5\xa1tva vse od U-6 do U-18.\n_START_SECTION_\nNavija\xc4\x8di\n_START_PARAGRAPH_\nNavija\xc4\x8di kluba so znani kot Railroaders Maribor.\n_START_SECTION_\nViri in opombe\n_START_PARAGRAPH_\nNK \xc5\xbdelezni\xc4\x8dar Maribor'